البطاقة الشخصية ناقصة كتير دلوقتى ... يعنى هى ناقصة ال Functional Spec. و ال Technical Spec بس المعلومات دى تكفى لبداية كتابة القصة .... دلوقتى أنا هبدأ فى تحديد عدد المراحل اللى المفروض تكون فى اللعبة .... بشكل أساسى أنا هحط 2 Levels و هحط Mini Levels صغيرة ما بين المهمات عشان تزود من عدد نقاط اللاعب وكمان تديلة المزيد من ال Assets عشان يستمر فى المراحل اللى بعد كدة ... طيب ...المرحلة الأولى هتكون فى سيتى مول تجارى كبير .... هيحاول يدور على الجيلاتى فى الأرفف ويحاول يتسلل للمخازن بتاعت السيتى مول ... و ال Enemies فى الحالة دى هيكونوا السيكيورتى جاردز بتوع المحل .. بالإضافه للمشترين اللى لو أزعجهم الولد هيبدأ يضربوه .... "هنا أنا بدأت أتخيل ال missions بتاعت اللعبة وبدات احدد ال Enemies ... طيب بخصوص المرحلة التانية ... فاللاعب هيكتشف ان الأزمة دى بفعل فاعل والفاعل ده هو صاحب السيتى مول ... وانه مخزن كمية الجيلاتى دى فى بيته " لاحظوا هنا انى بدات أحط عقدة اللعبة واللى هى هتكون اللغز فى المرحلة الأولى " ... هيبدأ اللاعب فى التسلل للبيت عن طريق حبل الغسيل و ماسورة الميه والصرف و يدخل عن طريق الشباك " لاحظوا انى بدأت أحط تفاصيل هتساعدنى لما أجى أعمل ال Story Board " .. ويبدأ فى المغامرة الجديدة فى محاول التسلل للغرف والبحث فيها و العدو فى الحالة دى هيكون اولاد مدير السيتى مول ومراته ... وكمان الببغاء بتاع المدير هيبقى زى جهاز الإنذار بمعنى لو انت جيت فى مجال نظره هيبدأ يصدر صوت والأولاد هيلمحوك ويبدأوا يهجموا عليك ... ان شاء الله بكرة هبدأ فى تحديد ال Assets الخاصة بالقصة و العناصر اللى هيستخدمها اللاعب وهعرض ال Concept Art للاعب "أنا رسمى وحش .. يعنى متتغروش أوى ><"